ബാങ്കിലടക്കാനുള്ളത് ഒന്നേകാല് കോടി അന്തരിച്ച നിര്മ്മാതാവ് നൗഷാദിന്റെ വീട് ജപ്തി ഭീഷണിയില് മലയാളത്തിലെ ഒരു പ്രമുഖ നടന് അഡ്വാന്സായി കൈപ്പറ്റിയ 50 ലക്ഷം രൂപ നൗഷാദിന്റെ കുടുംബത്തിന് തിരിച്ചുകൊടുത്തില്ലെന്നും ആക്ഷേപം സ്വന്തം ലേഖകന് കൊച്ചി: കലാകേരളത്തിന്റെ നൊമ്ബരമായിരുന്നു, പാചകവിദഗ്ധനും നിര്മ്മാതാവുമായ നൗഷാദിന്റെ 55 അകാലത്തിലുള്ള വിയോഗം. രണ്ടാഴ്ച മുമ്ബ് ഭാര്യ ഷീബ മരിച്ചതിന്റെ ആഘാതം മാറുന്നതിന് മുമ്ബാണ്, വെറും 13 വയസ്സുള്ള മകള് നഷ്വയെ തനിച്ചാക്കി നൗഷാദും യാത്രയായത്. തന്റെ ഹോട്ടല് ശൃഖലയില്നിന്നുള്ള പണം പോലുമെടുത്ത് മലയാള സിനിമയില് നിക്ഷേപിച്ച്, ഒടുവില് സ്പാനിഷ് മസാല എന്ന ദിലീപ് ലാല്ജോസ് ചിത്രത്തിന്റെ പരാജയത്തോടെ വമ്ബന് കടക്കെണിയിലായ, നൗഷാദിനെ സിനിമാ ലോകം ക്രൂരമായി അവഗണിച്ചുവെന്ന വാര്ത്തകള് ഇതിനിടെ പുറത്തുവന്നിരുന്നു. നൗഷാദിന്റെ ഭാര്യ മരിച്ചിട്ട് സിനിമാക്കാര് ആരും വന്നില്ലെന്ന് നേരത്തെ ആരോപണം ഉയര്ന്നിരുന്നു. അതുപോലെ സംവിധായകന് മാര്ട്ടിന് പ്രക്കാട്ടും, ബ്ലസിയും അടക്കമുള്ള ഏതാനും പേരും, തിരുവന്തപുരത്തെ എതാനും നിര്മ്മാതാക്കളും മാത്രമാണ് നൗഷാദിനും അന്ത്യയാത്ര നല്കാന് എത്തിയത്. ഈ ക്രൂരമായ അവഗണനക്കിടെ മറ്റൊരു വാര്ത്തകൂടി ഇപ്പോള് ചലച്ചിത്ര ലോകത്ത് പ്രചരിക്കുകയാണ്. നൗഷാദില്നിന്ന് ഒരു പ്രമുഖ നടന് 50 ലക്ഷം രൂപ അഡ്വാന്സായി വാങ്ങിയിട്ടുണ്ടെന്നും അത് നൗഷാദിന്റെ വീട് ജപ്തി ഭീഷണിയില്നില്ക്കുന്ന ഈ സമയത്തും തിരിച്ചുകൊടുത്തിട്ടില്ലെന്നുമാണ് ആരോപണം. നേരത്തെ നൗഷാദിന് നേരിട്ട അവഗണകളെക്കുറിച്ച് പ്രതികരിച്ച, സംവിധായകനും ചലച്ചിത്ര മാധ്യമ പ്രവര്ത്തകനുമായ ശാന്തിവിള ദിനേശ് ആണ് ഈ വിഷയം പുറംലോകത്തില് എത്തിച്ചിരിക്കുന്നത്. ലൈറ്റ്സ് ക്യാമറ ആക്ഷന് എന്ന തന്റെ യുട്യൂബ് ചാനലില് സംസാരിക്കവെ ശാന്തിവിള ദിനേശ് ഇങ്ങനെ പറയുന്നു. ഞാന് നേരത്തെ ചെയ്ത വീഡിയോ കണ്ട് വിളിച്ച ചിലര് നൗഷാദിന്റെ കുടുംബത്തിന്റെ ചില സങ്കടകരമായ കാര്യങ്ങള് ശ്രദ്ധയില് പെടുത്തിയിട്ടുണ്ട്. നൗഷാന് ഒന്നേകാല് കോടി രൂപ ബാങ്കില് കൊടുക്കാനുണ്ട്. അടുത്ത പത്തോ പതിനഞ്ചോ ദിവസത്തിനുള്ളില് നൗഷാദിന്റെ വീട് ജപ്തി ഭീഷണിയിലാണ്. എങ്ങനെയെങ്കിലും ആ ജപ്തിയില്നിന്ന് കരകേറയാനുള്ള നീക്കം നടക്കുകയാണ്. പലിശ മാറ്റാന് സര്ക്കാര് വിചാരിച്ചാല് നടക്കില്ലേ, അവാര്ഡ് വാങ്ങിയ നിര്മ്മാതാവ് അല്ലേ, എന്നൊക്കെ ഞാന് വിളിച്ചയാളോട് ചോദിച്ചു. സംശയമാണ് ധനകാര്യ വകുപ്പ് പറഞ്ഞാലൊന്നും ബാങ്ക് കേള്ക്കുമെന്ന് നോനുന്നില്ല എന്ന മറുപടിയാണ് കിട്ടിയത്. അതുപോലെ ഗോസിപ്പാണോ എന്ന് എനിക്കറിയില്ല, നൗഷാദില് നിന്ന് മലയാളത്തിലെ ഒരു പ്രമുഖ നടന് 50ലക്ഷം രൂപ അഡ്വാന്സ് വാങ്ങിയിട്ടുണ്ട്. അങ്ങനെ ഒരു 50 ലക്ഷം കിട്ടാനുണ്ടെന്ന് പറയുന്നു. അങ്ങനെയാണെങ്കില് പ്രിയപ്പെട്ട നടന് എത്രയും വേഗം 50 ലക്ഷം കൊടുത്താല് ഈ ജപ്തിയില്നിന്ന് ഒഴിവാക്കാം. അതുകൊണ്ട് ബാങ്കില് അടച്ചാല് തല്ക്കാലം ആശ്വാസം കിട്ടും. ശാന്തിവിള ദിനേശ് ചൂണ്ടിക്കാട്ടി. തിരുവല്ലയിലെ ബിലീവേഴ്സ് ചര്ച്ച് ആശുപത്രി നൗഷാദിന്റെ ചികിത്സാ ചെലവിന്റെ തുക വാങ്ങാതിരുന്നിരുന്നതും ശാന്തിവിളി ദിനേശ് ചുണ്ടിക്കാട്ടി. ഈ വീഡിയോയെ തുടര്ന്ന് സോഷ്യല് മീഡിയയിലും നൗഷാദിനുവേണ്ടിയുള്ള കാമ്ബയിന് ശക്തമാണ്. സ്പാനിഷ് മസാലയില് തുലഞ്ഞത് കോടികള് തീര്ത്തും അപ്രതീക്ഷിതമായി ചലച്ചിത്ര ലോകത്ത് എത്തിയ വ്യക്തിത്വമായിരുന്നു നൗഷാദ്. പിതാവിന്റെ കാറ്ററിങ്ങ് ബിസിനസ് നല്ല രീതിയില് മുന്നോട്ടുകൊണ്ടുപോയ അദ്ദേഹത്തിന് സിനിമാ നിര്മ്മാണം മനസ്സില് ഉണ്ടായിരുന്നില്ല. ബിരിയാണി വിദഗ്ധനായിരുന്നു തന്റെ മനസ്സില് എപ്പോഴും ദം ബിരിയാണിയുടെ മണം ആയിരുന്നുവെന്നാണ് അദ്ദേഹം സുഹൃത്തുക്കളോട് പറഞ്ഞിരുന്നത്. എന്നാല് സ്കൂളിലും കോളജിലും സഹപാഠിയായിരുന്ന സംവിധായകന് ബ്ലെസിക്ക് ആദ്യ ചിത്രത്തിന് നിര്മ്മാതാക്കളെ കിട്ടാതെ വന്നതോടെയാണ്, നൗഷാദ് ചലച്ചിത്ര നിര്മ്മാണത്തിലേക്ക് കടക്കുന്നത്. അങ്ങനെയാണ് സേവി മനോമാത്യുവിനൊപ്പം കാഴ്ച്ച എന്ന മമ്മൂട്ടി ചിത്രം ചെയ്തത്. ഇ ചിത്രം അതുവരെയുള്ള മലയാള സിനിമയുടെ സാമ്ബ്രദായിക ചിട്ട വട്ടങ്ങളൊയൊക്കെ പൊളിച്ചെഴുതി. ചെറിയ ബഡ്ജറ്റില് എടുത്തിതിനാല് കൂടി കാഴ്ച വലിയ സാമ്ബത്തിക വിജയവും നൗഷാദിന് സമ്മാനിച്ചു. തുടര്ന്ന് നൗഷാദ് എടുത്ത ചട്ടമ്ബിനാട്, ബെസ്റ്റ് ആക്ടര്, എന്നീ ചിത്രങ്ങളും വിജയമായി. ഇതില് ബെസ്റ്റ് ആക്റ്റര് മൊഗാഹിറ്റായി എന്നുമാത്രമല്ല, വളരെ മികച്ച ചിത്രം എന്ന നിലയിലും പേരെടുത്തു. ഇതോടെ മമ്മൂട്ടി അടക്കമുള്ളവരുമായി വളരെ അടുത്ത സൗഹൃദവും നൗഷാദിന് ഉണ്ടായി. Spanish Masala 3 srchttps:www.sify.comuploadslirwfufibgbsi.jpg പക്ഷേ പിന്നീട് ചെയ്ത ജോഷിയുടെ ലയണ് എന്ന ചിത്രവും വലിയ വിജയമാണ്. എന്നാല് തൊട്ടടുത്ത പയ്യന്സ് എന്ന ചിത്രം നഷ്ടമായി. പക്ഷേ നൗഷാദിനെ തകര്ത്തുകളഞ്ഞത്, ലാല് ജോസ് സംവിധാനം ചെയ്ത ദിലീപ് ചിത്രം സ്പാനിഷ് മസാലായായിരുന്നു. സ്പെയിനിലും മറ്റും പോയി ഷൂട്ട് ചെയ്യേണ്ടി വന്നതിനാല്, കോടികളുടെ ചെലവാണ് ഈ ചിത്രത്തിന് ഉണ്ടായിരിക്കുന്നത്. പക്ഷേ ബോക്സോഫീസില് ഈ പടം മൂക്കും കുത്തി വീണു. 6 കോടി രൂപയുടെ നഷ്ടമാണ് ഇതുമൂലം ഉണ്ടായത്. ആ വീഴ്ചയില്നിന്ന് കരകയാറാന് പിന്നീട് നൗഷാദിന് കഴിഞ്ഞിട്ടില്ല. സ്പെയിനിലെ പ്രൊഡക്ഷന് യൂണിറ്റിന്റെ നിസഹകരണത്താല് സംഭവിച്ചതായിരുന്നു അത് എന്നും അദ്ദേഹം പറയുകയുണ്ടായി. പല സ്ഥാപനങ്ങളും വിറ്റാണ് ഇതിന്റെ കടം വീട്ടിയത്. അവഗണനയില് മനം നൊന്ത് വിരമിച്ചു പിന്നീട് ഒരു ചിത്രമെടുക്കാന് നൗഷാദ് ശ്രമിച്ചെങ്കിലും കഴിഞ്ഞില്ല. നഷ്ടം സംഭവിച്ചിട്ടും പിന്തിരിയാതെ വീണ്ടും സിനിമ ചെയ്യാന് തയ്യാറായപ്പോള് ദുരനുഭവങ്ങള് ഉണ്ടായി. നൗഷാദ് ഒരു അഭിമുഖത്തില് പറഞ്ഞത് ഇങ്ങനെയാണ്. പുതിയൊരു പ്രൊജക്ടിനെ കുറിച്ച് പറയാന് ഒരു പ്രമുഖ യുവതാരത്തിന്റെ ഫോണില് പത്ത് തവണ വിളിച്ചിട്ടും എടുത്തില്ല. ഇത്തരത്തിലുള്ള നിരവധി അനുഭവങ്ങള്. പലതവണ ഇത്തരം അവസ്ഥകള് ഉണ്ടായപ്പോള് സിനിമാനിര്മ്മാണം നിര്ത്തി. സംവിധായകരില് പലരും തങ്ങളുടെ പടത്തിന്റെ നിര്മ്മാണ ചുമതല സ്വയം ഏറ്റെടുക്കുകയും ചെയ്യുന്നത് ട്രെന്ഡായിട്ടുണ്ട്. ഇതും വിവിധ ചൂഷണങ്ങള്ക്ക് കാരണമായിട്ടുണ്ട്. നൗഷാദ് ചൂണ്ടിക്കാട്ടി. അവസാന കാലത്ത് സാമ്ബത്തിക പ്രതിസന്ധിയിലായിരുന്നു ഇദ്ദേഹം. എന്നിട്ടും ആരെയും കുറ്റപ്പെടുത്താനും നൗഷാദ് തയ്യാറായില്ല. ഒരു ഷെഫിന്റെ ജീവിതം ചിത്രീകരിക്കാന് താന് ആലോചനയില്ലാതെ സിനിമയെടുത്തതിന്റെ ദുരന്തമാണ് ഇതെന്നാണ് അദ്ദേഹം പലപ്പോഴും പറഞ്ഞിരുന്നത്. തന്റെ സാമ്ബത്തിക പ്രതിസന്ധിയും ആരെയും അറിയാക്കാതെ കൊണ്ടുപോകാനാണ് നൗഷാദ് ശ്രമിച്ചത്.